ເວເນຊູເອລາ ຮຽກຮ້ອງ ໃຫ້ປະຊາຊົນ ໂຮມຊຸມນຸມ ສະໜັບສະໜຸນ ທ່ານ Chavez 
ຜູ້​ນໍາ​ສະພາ​ແຫ່ງ​ຊາດ​ທ່ານ Diosdado Cabello ກ່າວ​ວ່າ ປະທານາທິບໍດີຈາກ​ຫລາຍ​ປະ​ເທດ ກໍຈະ​ເຂົ້າ​ຮ່ວມ​ໃນ​ການ​ເດີນ​ຂະ​ບວນ ​ໃນ​ວັນ​ພະຫັດ​ຈະ​ມານີ້.
ລັດຖະບານເວເນຊູເອລາ ຮຽກຮ້ອງໃຫ້ຜູ້ສະໜັບສະໜຸນປະທາ ນາທິບໍດີ Hugo Chavez ຈົ່ງພາກັນລົງໄປເດີນຂະບວນຢູ່ຕາມ ຖະໜົນຫົນທາງ ໃນວັນທີ່ທ່ານມີແຜນສາບານໂຕເຂົ້າຮັບຕໍາ ແໜ່ງເພື່ອສະແດງເຖິງການ ສະໜັບສະໜຸນຢ່າງໃຫຍ່ຫຼວງຕໍ່ ປະທານາທິບໍດີທີ່ກໍາລັງເຈັບປ່ວຍຢູ່ນັ້ນ ຜູ້ນໍາສະພາແຫ່ງຊາດຂອງປະເທດ ທ່ານ Diosdado Cabello ກ່າວວ່າ ປະທານາທິບໍດີຈາກຫລາຍປະເທດ ກໍຈະເຂົ້າຮ່ວມໃນການເດີນຂະບວນ ໃນວັນພະຫັດຈະມານີ້ ທ່ານ Chavez ໄດ້ຮັບໄຊຊະນະໃນການເລືອກຕັ້ງອີກຄັ້ງນຶ່ງໃນເດືອນຕຸລາຜ່ານມາ ແຕ່ທ່ານໄດ້ໄປປິ່ນປົວມະເຮັງຢູ່ຄິວບາ ແລະບໍ່ໄດ້ປະກົດໂຕຢູ່ໃນທີ່ສາທາລະນະເກືອບນຶ່ງເດືອນແລ້ວ ມັນຍັງບໍ່ເປັນທີ່ແຈ້ງຂາວເທື່ອວ່າ ທ່ານຈະສາບານໂຕເຂົ້າຮັບຕໍາແໜ່ງໃນວັນພະຫັດນີ້ຫລືບໍ່ ບັນດາຜູ້ນໍາຝ່າຍຄ້ານເວເນຊູເອລາໂຕ້ຖຽງວ່າ ບັນດາຜູ້ສະໜັບສະໜຸນ ທ່ານ Chavez ຈະພາກັນລະເມີດຕໍ່ລັດຖະທໍາມະນູນ ຖ້າຫາກວ່າເຂົາ ເຈົ້າພາກັນພະຍາຍາມເລື່ອນເວລາໃນການສາບານໂຕເຂົ້າຮັບຕໍາແໜ່ງ ເຖິງຢ່າງໃດກໍດີບັນດາພັນທະມິດຂອງທ່ານ Chavez ກ່າວວ່າ ປະທາ ນາທິບໍດີສາມາດສາບານໂຕເຂົ້າຮັບຕຳແໜ່ງຕາມພາຍຫລັງ ໂດຍສານສູງສຸດຂອງປະເທດ ບັນດາຜູ້ນໍາຂອງສາສະໜາຄາໂທລິກຢູ່ໃນເວເນຊູເອລາ ກ່າວໃນວັນຈັນ ວານນີ້ວ່າ ສະຖຽນລະພາບຂອງປະເທດກໍງລັງຕົກຢູ່ໃນອັນຕະລາຍ ເນຶ່ອງຈາກວິກິດການ ແລະກ່າວອີກວ່າ ມັນຈະ “ເປັນທີ່ຮັບເອົາບໍ່ໄດ້ ທາງດ້ານສິນທຳ” ທີ່ຈະບໍ່ປະຕິບັດຕາມລັດຖະທໍາມະນູນຂອງປະເທດ